.td_uid_3_61ec65a1ccfed_rand.td-a-rec-img{text-align:left}.td_uid_3_61ec65a1ccfed_rand.td-a-rec-img img{margin:0 auto 0 0} Grupp ta' organizzazzjonijiet mill-qasam tad-drittijiet tal-bniedem u tan-nisa nġabru quddiem il-Kwartieri Ġenerali tal-Pulizija ta' Malta fil-Furjana biex jesprimu r-rabja u l-frustrazzjoni tagħhom lejn l-istqarrija tal-Pulizija li l-aħħar femiċidju li seħħ fil-gżejjer Maltin m'għandux għeruqu fil-ġeneru tal-persuna. Fi stqarrija s-Sibt, l-organizzazzjonijiet qalu li stqarrijiet bħal dawn, u preżentati minn tliet membri rġiel tal-Korp tal-Pulizija ta' Malta, ikomplu juru n-nuqqas ta' għarfien fir-rigward ta' kwistjonijiet relatati mal-ġeneru u s-sesswalità, kif ukoll il-vjolenza abbażi tal-ġeneru, li f'dan il-każ wasslet għall-istupru u l-qtil ta' mara oħra. Waqt il-protesta, grupp ta' nisa wrew it-tħassib tagħhom dwar dan hekk kif tennew "u t-tort mhuwiex tiegħi, mhux fejn kont, mhux l-ilbies tiegħi." Il-protesta saret b'rabta mall-istupru u l-qtil ta' Paulina Dembska fit-2 ta' Jannar. Dembska nstabet bla ħajja fi Ġnien l-Indipendenza f'Tas-Sliema għall-ħabta tal-5.15am. Fil-protesta tas-Sibt, l-organizzazjonjiet qalu li ma jfissirx li għax l-allegat awtur tar-reat kien prova jattakka żewġ irġiel oħra qabel ma qatel lil Dembska mhux delitt marbut mal-ġeneru. Il-Pulizija sostniet li l-allegat attakkant għandu "identità sesswali pjuttost kumplessa" u b'riżultat ta' dan attakka persuni bl-addoċċ u irrispettivament mill-ġeneru tagħhom. Il-qtil ta' Paulina ma kienx ippjanat – Il-Pulizija Skont l-organizzazzjonijiet involuti fil-protesta, dan ikompli jsaħħaħ l-argument li d-delitt huwa ankrat fil-ġeneru u li l-kwistjoni tal-ġeneru u ssesswalità jibqgħu fiċ-ċentru tiegħu. Skonthom, "sesswalità kumplessa" trendi s-sess u s-sesswalità fiċ-ċentru u mhux fil-periferija tal-kwistjoni. Barra minn hekk, irrispettivament minn min attakka qabel l-allegat qattiel, kienet mara li ġiet stuprata u maqtula, b'konformità sħiħa mal-fatt li l-maġġoranza l-kbira tal-vittmi tal-istupru u tal-vjolenza abbażi tal-ġeneru u li twassal għall-qtil, huma nisa, komplew. Qalu kif dan il-femiċidju jkompli jirrifletti kemm hi mifruxa l-kultura patrijarkali fis-soċjetà, "soċjetà msejsa fuq sterjotipi tal-ġeneru, sal-punt li din il-kultura tisfa dejjem normalizzata, banalizzata u miċħuda." L-awtoritajiet jeħtieġ li jerfgħu iktar responsabbiltà L-organizzazzjonijiet tennew li xebgħu jisimgħu dwar il-fallimenti tas-sistema, it-tul tal-proċeduri fil-qorti, in-nuqqas ta' protezzjoni effettiva u t-tolleranza ta' mġieba u kummenti sessisti dwar in-nisa u l-bniet u li wasal iż-żmien li kulħadd jassumi r-responsabbiltà tiegħu. Qalu wkoll li għandha tittieħed azzjoni konkreta fl-oqsma kollha tas-soċjetà biex jiġu indirizzati l-isterjotipi, il-misoġinija u l-patrijarkat. "Irridu nimxu lil hinn mir-retorika u l-mekkaniżmi legali. L-isterjotipi tal-ġeneru jeħtieġ li jiġu indirizzati fuq livelli differenti, b'mod partikolari fl-iskejjel u l-mezzi tax-xandir. Il-mexxejja tal-opinjoni pubblika, bħall-politiċi, il-mexxejja reliġjużi, il-ġurnalisti, l-edituri, l-għalliema, l-avukati, il-membri tal-ġudikatura u dawk li jfasslu l-politika, jeħtieġ li jirrikonoxxu r-responsabbiltà tagħhom fir-riproduzzjoni tal-isterjotipi tal-ġeneru u jeħduha bis-serjetà." L-organizzazzjonijiet semmew ukoll li ħemm bżonn ta' reviżjoni tal-linji gwida dwar l-edukazzjoni sesswali u r-relazzjonijiet. "Iż-żgħażagħ jgħixu f'ambjent mgħaġġel u b'impatt medjatiku għoli. Irridu għalhekk inkunu proattivi. Jeħtieġ li ngħaddulhom bażi tajba biex fuqha jagħrfu jibnu relazzjonijiet sħaħ, ugwali fejn jidħlu poter u ġeneru, u siguri. Irridu nagħrfu li l-vjolenza abbażi tal-ġeneru, in-nuqqas ta' rispett u l-abbuż huma problemi ta' bosta dimensjonijiet u li l-pilastri kollha tas-soċjetà tagħna jridu jiġbdu l-istess ħabel sabiex isseħħ il-bidla meħtieġa fil-konfront tagħhom. L-ewwel passi fid-direzzjoni t-tajba jitolbu r-rieda politika tal-awtoritajiet u l-impenn tagħhom favur ir-riforma." #td_uid_2_61ec65a1c7917 .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/01/22130632/06-80x60.jpg) 0 0 no-repeat}#td_uid_2_61ec65a1c7917 .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/01/22130604/05-80x60.jpg) 0 0 no-repeat}#td_uid_2_61ec65a1c7917 .td-doubleSlider-2 .td-item3{background:url(https://cdn.newsbook.com.mt/wp-content/uploads/2022/01/22130535/04-1-80x60.jpg) 0 0 no-repeat}#td_uid_2_61ec65a1c7917 .td-doubleSlider-2 .td-item4{background:url(https://cdn.newsbook.com.mt/wp-content/uploads/2022/01/22130506/03-80x60.jpg) 0 0 no-repeat}#td_uid_2_61ec65a1c7917 .td-doubleSlider-2 .td-item5{background:url(https://cdn.newsbook.com.mt/wp-content/uploads/2022/01/22130435/02-80x60.jpg) 0 0 no-repeat}#td_uid_2_61ec65a1c7917 .td-doubleSlider-2 .td-item6{background:url(https://cdn.newsbook.com.mt/wp-content/uploads/2022/01/22130403/01-80x60.jpg) 0 0 no-repeat}#td_uid_2_61ec65a1c7917 .td-doubleSlider-2 .td-item7{background:url(https://cdn.newsbook.com.mt/wp-content/uploads/2022/01/22130242/04-80x60.jpg) 0 0 no-repeat} 1 minn 7 Viktoria Nikolla Il-vittmi għandhom jittieħdu b'aktar serjetà Qalu wkoll li l-vittmi tal-fastidju sesswali, l-attakki sesswali u l-istupri jeħtieġ li jittieħdu b'aktar serjetà. "Inutli li wieħed isostni li l-vittmi ma jirrapurtawx għand il-pulizija. Il-vittmi ser iħossuhom iktar komdi jirrapurtaw l-abbużi jekk fil-fatt jafdaw lill-pulizija u s-sistema ġudizzjarja u jekk jemmnu li se jittieħdu bis-serjetà mill-oqsma kollha tas-soċjetà, inkluż is-sistema tal-kura tas-saħħa u l-midja." L-organizzazzjoniet semmew ukoll li s-soċjetà trid tieqaf twaħħal fil-vittma. "Irridu nagħrfu lill-vittmi bħala vittmi u ma npoġġux it-tort fuqhom talli kienu f'post partikolari, minħabba dak li kienu lebsin, talli ma rrapurtawx qabel u l-bqija." Saħqu kif hu d-dmir tas-soċjetà li tħares lill-vittmi tal-vjolenza sesswali jew abbażi tal-ġeneru u li tiżgura li l-azzjonijiet ta' min wettaq ir-reati jittieħdu bis-serjetà, kemm fil-proċeduri tal-qorti kif ukoll fis-sentenzi mogħtija. L-organizzazzjonijiet li pparteċipaw fid-dimostrazzjoni kienu jinkludu Moviment Graffitti, Women's Rights Foundation, Malta LGBT+ Rights Movement (MGRM), Young Progressive Beings, Doctors for Choice Malta, Integra Foundation, aditus foundation, YMCA Malta, Men Against Violence, Għajjejt u Xbajt, The Malta Women's Lobby, Alleanza Kontra l-Faqar, Migrant Women Association Malta, Women for Women Foundation. Il-Malta Women's Lobby ma taqbilx li l-qtil ta’ Paulina Dembska ma kienx femiċidju "Kuljum f’Malta, mara jew tfajla tgħix fil-biża" – ADPD Il-kandidata tal-ADPD Sandra Gauci qalet li f’Malta, mara jew tfajla ġo darha jew barra fit-triq qed tgħix fil-biża. Fi stqarrija ndirizzata minn Gauci u miċ-Ċerperson tal-partit Carmel Cacopardo, esprimew solidarjetà mal-vittmi ta’ fastidju, stupru jew vjolenza. Gauci żiedet li l-femiċidju jibda mill-vjolenza u stupru u li għandu għeruqu fil-kultura ta’ misoġenija li huwa preżenti f’Malta wkoll. Hi wisset li huwa inaċċettabbli li jsir rapport ta’ fastidju jew vjolenza u dan ma jittiħidx bis-serjetà. "Il-Ministru tal-Ġustizzja Edward Zammit Lewis irid jifhem li l-kliem huma importanti – li meta l-liġi tagħraf tipi speċifiċi ta’ reati tkun qed tibgħat sinjal li hemm problema li trid tiġi affaċċjata," argumentat Gauci. Għaldaqstant, hi appellat biex il-femiċidju jiġi rikonoxxut bħala reat speċifiku u tingħata protezzjoni akbar lin-nisa. .td_uid_4_61ec65a1cd592_rand.td-a-rec-img{text-align:left}.td_uid_4_61ec65a1cd592_rand.td-a-rec-img img{margin:0 auto 0 0}